Middelsstore, avlange og slanke, brunlige trebukker med forkortede dekkvinger. Mesteparten av dyret er brunt, dekkvingene noe lysere brune. Antennene er tynne, rundt halvparten så lange som kroppen, i spissen litt utvidete. Pronotum er tønneformet. Dekkvingene er tydelig innsvingende på sidene, dekker en tredjedel av bakkroppens lengde. Beina er middels lange, lårene tydelig klubbeformede. Bakkroppen er noe klubbeformet.